Androgyn
Androgynitéit kënnt aus dem algriicheschen, wou et souvill wéi Mann-Fra heescht an engersäits d'Zweegeschlechtlechkeet undeit an anerersäits op eng Feminiséirung beim Mann oder eng Masculiniséirung bei der Fra opmierksam mécht. Androgyn(itéit)ie ass an der Populärwëssenschaft an ëmgangssproochlech e vereelsten, mä haut nach gebrauchten Ausdrock fir Mënschen ze beschreiwen, déi sech onbewosst oder och ganz bewosst net prezis engem oder hirem physesche Geschlecht entspriechend behuelen, oder/an anere Mënsche sou virkommen. Bei sou Leit kann et sech ëm Transsexueller oder ëm Intersexueller handelen, muss awer net.

Androgynt Ausgesinn ass kee verléissslechen Hiwäis oder Beweis, datt déi Persoun automatesch entweeder eng homosexuell oder transsexuell Roll iwwerholl hätt. Villméi kann d'Androgynitéit vun enger Persoun eppes iwwer hir méiglech psychesch bi-sexuell Uerdnung aussoen, ouni dat dee Mënsch dofir och physesche bisexuellen Austausch praktizéiere muss, wëll oder och nëmmen a Betruecht zitt.

Am Showbizz huet hiert androgynt Ausgesinn verschidde Kënschtler derbäi gehollef u Popularitéit ze gewannen; David Bowie, Grace Jones an d'Amanda Lear, fir der nëmmen e puer ze nennen.

Um Spaweck 

Sexologie